अमेरिकी अर्थशास्त्रियों को मिला नोबेल सम्मान  
अमेरिकी अर्थशास्त्री थॉमस सार्जेंट और क्रिस्टोफर सिम्स को 2011 का अर्थशास्त्र का नोबेल सम्मान देने की घोषणा की गई।
अमेरिकी अर्थशास्त्री थॉमस सार्जेंट और क्रिस्टोफर सिम्स को 2011 का अर्थशास्त्र का नोबेल सम्मान देने की घोषणा की गई। उन्हें व्यापक आर्थिक कारकों और सरकार की आर्थिक नीतियों के बीच संबधों पर उत्कृष्ट अनुसंधान के लिए इस पुरस्कार का संयुक्त विजेता घोषित किया गया है।  नोबेल चयन समिति ने कहा कि इस साल के इन पुरस्कार विजेताओं ने आर्थिक नीति और सकल घरेलू उत्पाद, मुद्रास्फीति, रोजगार और निवेश जैसे विभिन्न वृहत् आर्थिक कारकों के बीच प्रेरणार्थक संबंधों से जुड़े सवालों का हल ढूंढने तरीके विकसित किए हैं।  सार्जेंट ने ढांचागत वृहत्-अर्थव्यवस्था पर काम किया जिसका उपयोग आर्थिक नीति में स्थायी बदलाव के विश्लेषण के लिए किया जा सकता है।  पुरस्कार समिति ने कहा है कि इस पद्धति का उपयोग वृहद आर्थिक घटकनाक्रम के संदर्भ में अलग-अलग परिवारों और कंपनियां द्वारा सामंजस्य बिठाने के प्रयासों के अध्यन के लिए भी किया जा सकता है।  सिम्स की पद्धति किसी नीति के प्रभाव की परिणामी दिशा जाने के लिए वेक्टर मॉडल पर आधारित है। इससे पता चलता है कि आर्थिक नीतियों में अस्थायी बदलावों और केंद्रीय बैंकों द्वारा नीतिगत ब्याज दरों आदि जैसे अन्य कारकों से अर्थव्यवस्था कैसे प्रभावित होती है।  समिति ने कहा कि इन्होंने हालांकि अलग-अलग काम किया है लेकिन इनका काम एक दूसरे का पूरक है और दुनियाभर में अनुसंधानकर्ताओं और नीति निर्माताओं ने अपनाया है। इनकी पद्धति वृहत्-आर्थिक विश्लेषण का आवश्यक जरिया है।